આ કાર્યક્રમની આગેવાની ભાજપના સાંસદ હરીન પાઠક લઈ રહ્યા હતા, ધરણાને કારણે નહેરૂબ્રીજ અને આશ્રમરોડ ઉપર ટ્રાફિક જામ થવા લાગ્યો હતો. ફરજ ઉપર ડેપ્યૂટી પોલીસ કમિશનર જે સી પટેલ વાંર-વાંર હરીન પાઠકને રોડ ખુલ્લો કરવા માટે વિનંતી કરી રહ્યા હતા, પણ ભાજપનું ટોળુ જોઈ હરીન પાઠક ગેલમાં આવી ગયા હતા. તેઓ પોલીસ સાથે તુ તારીની ભાષામાં વાત કરી રહ્યા હતા, ત્યારે આ વખતે ત્યાં હાજર આસીસ્ટન્ટ પોલીસ કમિશનર અમથાભાઈ દેસાઈને પોલીસના થઈ રહેલા અપમાનને કારણે માઠું લાગ્યું અને તેમણે આગળ વધી હરિન પાઠકને એક લાફો ઝીંકી દીધો અને તરત રસ્તો ખાલી થઈ ગયો હતો.